გამანადგურებელი რალფი

გამანადგურებელი რალფი () — 2012 წლის ამერიკული სრულმეტრაჟიანი ანიმაციური ფილმი. იგი გადაიღო სტუდია Walt Disney Animation Studios-მა, ხოლო დისტრიბუტორია Walt Disney Pictures. ეს არის უოლტ დისნეის ანიმაციური რიგით 52-ე სრულმეტრაჟიანი ანიმაციური ფილმი. იგი წარმოადგენს მიძღვნას ვიდეო თამაშების 30-ზე მეტი ხნის ინდუსტრიის პერიოდისადმი. სიუჟეტის მიხედვით, თამაშების ბოროტი პერსონაჟი რალფი გადაწყვიტავს გმირად ქცევას. იგი მოგზაურობს სხვადასხვა თამაშში და უნდა გადაარჩინოს თამაშების სამყარო.

„რალფის“ რეჟისორია რიჩ მური („სიმფსონები“, „ფუტურამა“), ხოლო სცენარის ავტორები — ჯენიფერ ლი და ფილ ჯონსტონი. სცენარი ეფუძნება მურის, ჯონსტონისა და ჯიმ რერდონის ისტორიას. ჯონ ლასეტერი ფილმის აღმასრულებელი პროდიუსერია. როლებს ახმოვანებენ ჯონ კ. რაილი, სარა სილვერმენი, ჯეკ მაკ-ბრეიერი და ჯეინ ლინჩი.

ფილმის პრემიერა გაიმართა El Capitan Theatre-ში, 2012 წლის 29 ოქტომბერს. ძირითად კინოგაქირავებაში იგი 2 ნოემბერს გამოვიდა. ფილმმა მსოფლიო მასშტაბით 471 მილიონი აშშ დოლარის ოდენობის შემოსავალი შეაგროვა (აქედან 189 მილიონი — აშშ-სა და კანადაში). კრიტიკოსთა კეთილგანწყობილი შეფასებების გარდა, მას წილად ხვდა კომერციული წარმატება, „ენის“ ჯილდოს სახით, ისევე, როგორც ოსკარის და ოქროს გლობუსის ნომინაციები - საუკეთესო ანიმაციურ სრულმეტრაჟიანი ფილმის კატეგორიაში. Blu-ray და DVD ფორმატებში ფილმი 2013 წლის მარტში გამოვიდა.

ფილმის გაგრძელება, „რალფი ტეხავს ინტერნეტს: გამანადგურებელი რალფი 2“, გამოვა 2018 წლის 21 ნოემბერს.

 რესურსები ინტერნეტში 







 სქოლიო 

კატეგორია:Walt Disney Pictures-ის ფილმები
კატეგორია:2012 წლის ანიმაციური ფილმები
კატეგორია:ამერიკული ანიმაციური ფილმები
კატეგორია:ამერიკული ფილმები
კატეგორია:2012 წლის ფილმები
კატეგორია:უოლტ დისნეის სტუდიების ანიმაციური ფილმები
კატეგორია:ამერიკული კომპიუტერული ანიმაციური ფილმები
კატეგორია:3D ანიმაციური ფილმები
კატეგორია:2012 წლის კომპიუტერული ანიმაციური ფილმები
კატეგორია:2012 წლის კომედიური ფილმები
კატეგორია:2012 წლის 3D ფილმები
კატეგორია:2010-იანი წლების კომედიური ფენტეზი ფილმები
კატეგორია:2010-იანი წლების საბავშვო ანიმაციური ფილმები
კატეგორია:2010-იანი წლების ამერიკული ანიმაციური ფილმები